**1.pielikums**

Valsts ieņēmumu dienesta rīkotā iepirkuma uzaicinājumam

“Transportlīdzekļu glabāšanas vietas nodrošināšana Daugavpilī”

iepirkuma identifikācijas Nr. FM VID 2024/186

**LĪGUMS Nr.FM VID 2024/186**

**Transportlīdzekļu glabāšanas vietas nodrošināšana Daugavpilī***”*

|  |  |
| --- | --- |
|  |  |
| Rīgā | Dokumenta datums ir tā elektroniskās parakstīšanas datums |

**Valsts ieņēmumu dienests** reģistrācijas Nr.90000069281, tā ģenerāldirektor\_ \_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs) no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_ reģistrācijas Nr.\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī Puses, bet atsevišķi – Puse, pamatojoties uz publiskā iepirkuma Nr.FM VID 2024/186 “Transportlīdzekļu glabāšanas vietas nodrošināšana Daugavpilī” rezultātiem noslēdza šādu līgumu (turpmāk – Līgums):

1. **LĪGUMA PRIEKŠMETS**

Pasūtītājs uzdod un Izpildītājs apņemas nodrošināt transportlīdzekļu glabāšanas vietu Daugavpils valstpilsētas administratīvajā teritorijā, tajā pieņemot atlīdzības glabāšanā Pasūtītāja transportlīdzekļus (turpmāk arī – Transportlīdzeklis) atbilstoši Līguma nosacījumiem un Pasūtītāja vajadzībām (turpmāk – Pakalpojums).

1. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir**1000,00** **EUR** (viens tūkstotis *euro*, 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
   2. Līguma 1.pielikumā Pakalpojuma cenās ir ietvertas visas izmaksas, kas saistītas ar Transportlīdzekļu glabāšanas vietas nodrošināšanu, nodokļiem (izņemot – PVN), nodevām, ar nepieciešamo atļauju saņemšanu no trešajām personām saistītās izmaksas, darbaspēka izmaksas un citas ar Pakalpojuma izpildi saistītās izmaksas, kas nepieciešamas Pakalpojuma savlaicīgai un kvalitatīvai izpildei. Pakalpojuma cenas tiek noteiktas par 1 (vienas) **diennakts** Transportlīdzekļu glabāšanas vietas izmantošanu vienam Transportlīdzeklim saskaņā ar Līguma 1.pielikumā norādīto summu bez PVN. Līguma 1.pielikumā Pakalpojuma cenas ir norādītas, paredzot prognozējamo cenu svārstību risku un ir nemainīgas visā Līguma darbības laikā. Pasūtītājs veic samaksu saskaņā ar Līguma 1.pielikumā norādītajām Pakalpojuma cenām, aprēķinot glabāšanas laiku pilnās diennaktīs un stundās, kas pārsniedz pilnās diennaktis.Par nepilnu diennakti sniegtu pakalpojumu samaksa tiek aprēķināta pēc šādas formulas: diennakts piedāvātā cena tiek dalīta uz 24 un reizināta ar faktisko stundu skaitu, kas pārsniedz pilnu diennakti.
   3. Samaksa par sniegto Pakalpojumu tiek veikta ar pārskaitījumu uz Līgumā norādīto Izpildītāja norēķinu kontu bankā vienu reizi mēnesī 20 (divdesmit) dienu laikā no Pušu pilnvaroto personu abpusēji parakstīta rēķina-pārskata un rēķina saņemšanas.
   4. Par samaksas brīdi uzskatāms naudas pārskaitīšanas datums no Pasūtītāja norēķinu konta.
   5. Par iepriekšējā mēnesī Pakalpojuma izmantošanu Izpildītājs sagatavo rēķinu un rēķina-pārskatu, kurā norādīts maksājamās summas aprēķins, ņemot vērā Pasūtītāja Transportlīdzekļu skaitu, kas iepriekšējā mēnesī tika novietoti Transportlīdzekļu glabāšanas vietā, un reizinot to ar Transportlīdzekļu faktisko diennakts skaitu, kurās tie atradās glabāšanas vietā. Par nepilnu diennakti sniegtu pakalpojumu samaksa tiek aprēķināta pēc šādas formulas: diennakts piedāvātā cena tiek dalīta uz 24 un reizināta ar faktisko stundu skaitu, kas pārsniedz pilnu diennakti. Stundu, kas pārsniedz pilnu diennakti, aprēķinu veic glabāšanas laiku noapaļojot stundās (glabāšanas laiks mazāks par 30 minūtēm, noapaļo uz leju, ja 30 minūtes un vairāk – noapaļo uz augšu).
   6. Izpildītājs ikmēneša rēķinus sagatavo elektroniski un sūtīta uz Paūtītāja e-pasta adresi: [FP.lietvediba@vid.gov.lv](mailto:FP.lietvediba@vid.gov.lv) vai e-rēķinus uz e-adresi EINVOICE\_VID@90000069281.  Ja Izpildītājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam.
   7. Sagatavoto rēķinu kopā ar rēķina-pārskatu Izpildītājs iesniedz Pasūtītājam līdz nākamā mēneša 15 (piecpadsmitajam) datumam.
   8. Ja Pasūtītājs nepiekrīt rēķinam un/vai rēķina pārskatā norādītam, tad Līguma 8.1.1. apakšpunktā noteiktā Pasūtītāja pilnvarotā persona (turpmāk – Pasūtītāja pilnvarotā persona) 5 (piecu) darba dienu laikā no rēķina un rēķina-pārskata saņemšanas dienas iesniedz Izpildītājam pretenziju, nosūtot to uz Līguma 8.1.2. apakšpunktā noteiktās Izpildītāja pilnvarotās personas (turpmāk – Izpildītāja pilnvarotā persona) elektroniskā pasta adresi. Ja 5 (piecu) darba dienu laikā pēc rēķina un rēķina-pārskata iesniegšanas Izpildītājam netiek iesniegta pretenzija, tad rēķins un rēķina-pārskats ir uzskatāms par saskaņotu un Pasūtītājam Līguma 2.3.apakšpunktā norādītā termiņā ir pienākums veikt iesniegtā rēķina apmaksu.
   9. Izpildītājam, saņemot Pasūtītāja pretenziju par rēķinu un/vai rēķina-pārskatu, iespējami īsākā laikā, bet ne ilgāk kā 3 (trīs) darba dienu laikā ir jānovērš trūkumi rēķinā un/vai rēķina-pārskatā, nosūtot Pasūtītājam precizētu rēķinu un/vai rēķina-pārskatu. Tikai pēc rēķina pārskata abpusējas parakstīšanas un rēķina saskaņošanas, Pasūtītājam ir pienākums veikt iesniegtā rēķina apmaksu Līguma 2.3.apakšpunktā norādītā termiņā.
   10. Pasūtītājam nav pienākuma Līguma darbības laikā izlietot visu Līguma 2.1.apakšpunktā noteikto kopējo Līguma summu.
   11. Izpildītājs 2 (divu) darba dienas laikā rakstveidā informē Pasūtītāju, par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
   12. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski *sniegto Pakalpojumu*, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 2.11.punktā norādītajiem sankciju subjektiem tiek atceltas sankcijas un maksājumus ir iespējams veikt.

**3. LĪGUMA DARBĪBAS TERMIŅŠ**

**3.1.** Līgums stājās spēkā ar pēdējā pievienotā droša elektroniskā paraksta un tā laika zīmoga datumu.

**3.2.** Līgums ir spēkā līdz pušu saistību pilnīgai izpildei.

**3.3.** Pasūtītājs izmanto Pakalpojumu 12 (divpadsmit) mēnešus no Pasūtītāja pilnvarotās personas pieteikuma par Pakalpojuma uzsākšanas nepieciešamību nosūtīšanas dienas vai līdz brīdim, kas Pasūtītājs ir izlietojis visu Līguma 2.1. norādīto Līguma kopējo summu.

**3.4.** Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.

**3.5.** Līguma darbība var tikt izbeigta pirms termiņa, Pusēm par to savstarpēji rakstiski vienojoties.

**3.6.** Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja atbilstoši Starptautisko un Latvijas Republikas nacionālo sankciju likumam Līguma 2.11. apakšpunktā norādītajiem sankciju subjektiem vai Izpildītāja apakšuzņēmējam, kura sniedzamo pakalpojumu vērtība ir vismaz 10 (desmit) procenti no kopējās Līguma vērtības, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.

**4. PAKALPOJUMA SNIEGŠANAS PRASĪBAS UN KĀRTĪBA**

**4.1.** Izpildītājs apliecina, ka Transportlīdzekļu glabāšanas vieta atbilst visām prasībām, kas nepieciešamas Transportlīdzekļu glabāšanai saskaņā ar Līgumu, kā arī atbilst visu Latvijas Republikas normatīvo aktu prasībām, kas regulē šādu teritoriju izmantošanu Transportlīdzekļu glabāšanai.

**4.2.** Izpildītājs nodrošina šādas Pakalpojuma prasības:

**4.2.1.** nodrošina kvalitatīvu Pakalpojumu sniegšanu;

**4.2.2.** nodrošina, ka Transportlīdzekļu glabāšanas vietai var piebraukt transportlīdzekļi bez masas ierobežojumiem;

**4.2.3.** Transportlīdzekļu glabāšanas vietas seguma virsma nodrošina brīvu dažādu svaru, gabarītu un kravnesības Transportlīdzekļu stāvēšanu un kustību;

**4.2.4.** uzsāk Pakalpojuma sniegšanu 3 (trīs) darba dienu laikā no Pasūtītāja pilnvarotās personas pieteikuma par Pakalpojuma uzsākšanas nepieciešamību nosūtīšanas dienas;

**4.2.5.** Pakalpojuma sniegšanu pēc adreses: \_\_\_\_\_ *(Līguma apakšpunkts tiks precizēts atbilstoši izvēlētā pretendenta piedāvājumam)*

**4.2.6.** Transportlīdzekli pieņem glabāšanā ar abpusēji parakstītu Transportlīdzekļu pieņemšanas – nodošanas aktu, kurā tiek detalizēti norādīts: Transportlīdzekļa virsbūves stāvoklis (bojājumu raksturs, apjoms un izvietojums), odometra stāvoklis, salona, bagāžas un motora telpas stāvoklis un priekšmeti, kas tajos atrodas, tehniskais stāvoklis, Transportlīdzekļa nodošanas datums un laiks, u.c. Glabāšanas termiņam beidzoties, Izpildītājs nodot Transportlīdzekļi/-us ar abpusēji parakstītu Transportlīdzekļu pieņemšanas – nodošanas aktu, kurā tiek detalizēti norādīts: Transportlīdzekļa virsbūves stāvoklis (bojājumu raksturs, apjoms un izvietojums), odometra stāvoklis, salona, bagāžas un motora telpas stāvoklis un priekšmeti, kas tajos atrodas, tehniskais stāvoklis, Transportlīdzekļa nodošanas datums un laiks, pieļautie līguma nosacījumu pārkāpumi, par kuriem paredzēta Pušu atbildība.

**4.2.7.** Transportlīdzekļa glabāšanas laiks tiek rēķināts diennaktīs, kas ir 24 stundas no transportlīdzekļa nodošanas glabāšanā brīža. Glabāšanas laiku, kas pārsniedz pilnu diennakti, skaita veselās stundās, nepieciešamības gadījumā veicot noapaļošanu. Ja Transportlīdzekļa glabāšanas laiks mazāks par 30 minūtēm, noapaļo uz leju, ja 30 minūtes un vairāk – noapaļo uz augšu.

**4.2.8.** iespēju novietot Transportlīdzekļu glabāšanas vietā no 1 (viena) līdz 9 (deviņiem) Pasūtītāja Transportlīdzekļiem vienlaicīgi;

**4.2.9.** norobežotu, trešajām personām nepieejamu un 24 (divdesmit četras) stundas diennaktī, 7 (septiņas) dienas nedēļā apsargātu (fiziskā vai tehniskā apsardze) teritoriju. Ja Transportlīdzekļu glabāšanas vieta tiek izmantota arī citu trešo personu autotransporta glabāšanai, Izpildītājs nodrošina, ka Pasūtītāja Transportlīdzekļi glabājas norobežoti, un tiem nav brīva piekļuve;

**4.2.10.** nodrošina iespēju netraucēti novietot Pasūtītāja Transportlīdzekļus Transportlīdzekļu glabāšanas vietā darbdienās 24 (divdesmit četras) stundas diennaktī, iebraukt un izbraukt no tās;

**4.2.11.** Izpildītājam nav tiesību izmantot, nodot lietošanā citām personām, ieķīlāt, pārdot vai kādā citā veidā apgrūtināt glabāšanā nodotos Transportlīdzekļus, kā arī pārvietot tos ārpus Transportlīdzekļu glabāšanas vietas bez Pasūtītāja pilnvarotās personas rakstiskas atļaujas.

**4.2.12.** Izpildītājam ir pienākums nekavējoties paziņot Pasūtītājam par Transportlīdzekļa/u bojāeju vai bojājumu, kā arī par visām trešo personu izvirzītajām pretenzijām.

**4.2.13.** Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**4.3.** Pasūtītāja tiesības:

**4.3.1.** Pasūtītājam ir tiesības Līguma darbības laikā pārbaudīt Transportlīdzekļu veselumu, to komplektējumu, Transportlīdzekļu glabāšanas vietas stāvokli un citus Līgumā paredzētos Transportlīdzekļu glabāšanas noteikumus.

**4.3.2.** gadījumā, ja Pasūtītājs konstatē nekvalitatīvu Pakalpojuma sniegšanu (piem., netiek nodrošināta norobežota, trešajām personām nepieejama teritorija, apsardze netiek nodrošināta 24 (divdesmit četras) stundas diennaktī, 7 (septiņas) dienas nedēļā, Pasūtītāja Transportlīdzekļi netiek norobežoti no cietiem trešo personu transportlīdzekļiem vai tiem ir brīva piekļuve, netiek nodrošināts Līgumā noteiktais Transportlīdzekļu glabāšanas stāvvietu skaits, u.c.), Pasūtītāja pilnvarotā persona pa tālruni \_\_\_\_\_\_\_\_\_\_ informē Izpildītāja pilnvaroto personu par izveidojušos situāciju un nosūta īsziņu. Izpildītāja pienākums ir darba dienās laikā no 07.00 līdz 19.00 1 (vienas) stundas laikā, bet pārējā laikā 3 (trīs) stundu laikā novērst Pasūtītāja pilnvarotās personas telefoniskā pieteikumā norādītos Pakalpojuma nekvalitatīvas sniegšanas apstākļus. Izpildītāja pienākums nodrošināt, ka tā noteiktā pilnvarotā persona ir sazvanāma uz norādīto tālruņa numuru 24 (divdesmit četras) stundas diennaktī, 7 (septiņas) dienas nedēļā; *(Līguma apakšpunkts tiks precizēts atbilstoši izvēlētā pretendenta piedāvājumam)*

**4.3.3.** Pasūtītāja pilnvarotā persona nekvalitatīva Pakalpojuma sniegšanas gadījumā (piem., netiek nodrošināta norobežota, trešajām personām nepieejama teritorija, apsardze netiek nodrošināta 24 (divdesmit četras) stundas diennaktī, 7 (septiņas) dienas nedēļā, Pasūtītāja Transportlīdzekļi netiek norobežoti no citiem trešo personu transportlīdzekļiem vai tiem ir brīva piekļuve, netiek nodrošināts Līgumā noteiktais Transportlīdzekļu glabāšanas vietu skaits, u.c.) ne vēlāk kā nākamajā darba dienā nosūta Izpildītājam rakstveida pretenziju, kurai tiek pievienoti, Pasūtītāja rīcībā esošie, nekvalitatīva Pakalpojuma sniegšanas pierādījumi (piem., sastādīts akts / ziņojums par Pakalpojuma nekvalitatīvu sniegšanu, video materiāli, foto materiāli, u.c.)

**4.3.4.** Līguma darbības laikā ir tiesības Pakalpojumam mainīt Transportlīdzekļus, pieteikt jaunus vai izslēgt jau esošus Transportlīdzekļus.

**5. PASŪTĪJUMU KONFIDENCIALITĀTE UN FIZISKO PERSONU DATU AIZSARDZĪBA**

**5.1.** Izpildītājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.

**5.2.** Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

**5.3.** Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

**5.4.** Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. Izpildītājam ir pienākums, sniedzot Pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību

**6. PUŠU ATBILDĪBA**

**6.1.** Izbeidzoties Līguma termiņam, kā arī jebkurā laikā pēc Pasūtītāja pilnvarotās personas pieprasījuma, Izpildītājam ir jāatdod Transportlīdzekļi Pasūtītājam tādā pašā stāvoklī un daudzumā, kādā Transportlīdzekļi bija, kad tie tika nodoti Izpildītājam.

**6.2.** Izpildītājs nenes atbildību par Mantas zudumiem, kas radušies dabiskā nolietojuma rezultātā.

**6.3.** Izpildītājs sedz Pasūtītājam visus zaudējumus, kas tam radušies saistībā ar tādu Transportlīdzekļu atdošanu, kuru kvalitāte un/vai daudzums neatbilst tai kvalitātei un/vai daudzumam, kādā tie bija nodošanas brīdi Izpildītājam.

**6.4.** Izpildītājs apņemas segt zaudējumus, kas radušies Transportlīdzekļa/-u zaudējuma, bojājuma rezultātā, neatkarīgi no tā vai ir notikusi Transportlīdzekļa/-u bojāeja, zaudējums vai bojājums Izpildītāja vai trešo personu vainas dēļ, kā arī citos Līguma noteikumu pārkāpšanas gadījumos.

**6.5.** Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to 1 (vienā) mēnesī, nepārsniedzot Līguma spēkā esamības termiņu.

**6.6.** Ja Izpildītājs, atbildē uz 6.5. apakšpunktā norādīto Pasūtītāja vēstuli, ir izvēlējies līgumsodu dzēst ieskaita veidā, tad Izpildītājs izrakstot nākamo rēķinu par sniegto pakalpojumu rēķinā norāda pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.

**6.7.** Ja Izpildītājs pēc Līguma noslēgšanas atsakās uzsākt Pakalpojuma sniegšanu, Pasūtītājs prasa un Izpildītājs maksā līgumsodu 200,00 EUR (divi simti *euro* un 00 centi) apmērā.

**6.8.** Ja Izpildītājs savas darbības vai bezdarbības dēļ neuzsāk Pakalpojuma sniegšanu Līguma 4.2.4.pakšpunktā norādītajā termiņā, Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 centus) par katru nokavētu Pakalpojuma sniegšanas uzsākšanas dienu. Šajā apakšpunktā minētā līgumsoda pieaugums apstājas, sasniedzot 200,00 EUR (divus simtus *euro* un 00 centus).

**6.9.** No Pakalpojuma uzsākšanas brīža līdz Pakalpojuma pilnīgai izpildei Izpildītājs atbild par Transportlīdzekļu saglabāšanu. Izpildītājs apņemas atlīdzināt zaudējumus, kas radušies Transportlīdzekļu bojājuma gadījumā, ja minētais bojājums radies Pakalpojuma sniegšanas laikā.

**6.10.** Pasūtītājs prasa un Izpildītājs maksā līgumsodu 100,00 EUR (viens simts *euro* un 00 centu) apmērā par katru Līguma 5.1.apakšpunktā norādīto ziņu prettiesiskās izpaušanas gadījumu.

**6.11.** Par Transportlīdzekļu glabāšanas vietas teritorijas nepārtrauktas fiziskās vai tehniskās apsardzes nenodrošināšanu, Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 centi) par katru konstatēto gadījumu. Papildus Fiziskās vai tehniskās apsardzes nenodrošināšanas turpināšanas gadījumā Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 centi) diennaktī par Transportlīdzekļu glabāšanas vietas teritorijas nepārtrauktas fiziskās vai tehniskās apsardzes nenodrošināšanu. Termiņš tiek skaitīts no īsziņas par līguma nosacījumu neizpildi nosūtīšanas brīža Šajā apakšpunktā minētā līgumsoda pieaugums apstājas, sasniedzot 200,00 EUR (divus simtus *euro* un 00 centus).

**6.12.** Par Līguma 4.2.8.apakšpunktā noteiktās Transportlīdzekļu glabāšanas vietu skaita nenodrošināšanu, Pasūtītājs prasa un Izpildītājs maksā līgumsodu 50,00 EUR (piecdesmit *euro* un 00 centi) apmērā par katru tādu gadījumu, papildus Izpildītājs sedz citus Pasūtītājam radušos izdevumus par Transportlīdzekļu nodošanu glabāšanā citā glabāšanas vietā.

**6.13.** Ja Pasūtītājs neievēro samaksas termiņu, Izpildītājs prasa un Pasūtītājs maksā līgumsodu 0,1% (procenta vienas desmitās daļas) apmērā no savlaicīgi nesamaksātās summas par katru nokavēto samaksas dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.

**6.14.** Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskās rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo prettiesisko rīcību (darbību vai bezdarbību) un nodarītajiem zaudējumiem.

**6.15.** Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu, paredzot nomaksāt līgumsodu 1 (viena) mēneša laikā, gadījumā ja Izpildītājs neveic aprēķinātā līgumsoda samaksu šī apakšpunktā norādītajos termiņos, Pasūtītājs aprēķināto līgumsoda summu ietur vienpersoniski ieskaita veidā.

**6.16.** Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzināšanas pienākuma.

**6.17.** Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā pēc Līgumā noteiktā attiecīgās saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

**7. NEPĀRVARAMA VARA**

* 1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
  2. Par nepārvaramu varu netiek uzskatīta Izpildītāja speciālistu nepieejamība darba nespējas vai citu iemeslu dēļ.
  3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
  4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
  5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**8. CITI NOTEIKUMI**

**8.1.** Puses vienojas, ka turpmāk ar Līgumu saistītos jautājumus risinās Pušu pilnvarotās personas:

**8.1.1.** no Pasūtītāja puses: \_\_\_\_\_\_\_\_\_\_\_\_\_\_\_\_\_\_;

**8.1.2.** no Izpildītāja puses:\_\_\_\_\_\_\_\_\_\_\_\_\_\_\_\_\_\_\_.

**8.2.** Pasūtītāja un Izpildītāja (to pilnvaroto personu, kas noteiktas Līguma 8.1.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas par Līgumā noteikto termiņu neievērošanu.

**8.3.** Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

**8.4.** Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

**8.5.** Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka citas Puses ir pilnībā izpildījušas savas saistības, lietojot Līgumā esošo informāciju par attiecīgo Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta patstāvīgās struktūrvienības vadītājs vai persona, kura viņu aizvieto.

**8.6.** Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 30 (trīsdesmit) dienas iepriekš.

**8.7.** Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.

**8.8.** Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

**8.9.** Par Līguma grozījumiem un papildinājumiem, izņemot 8.5.apakšpunktā noteiktos gadījumus, Puses vienojas rakstiski. Rakstiskās vienošanās pēc Pušu parakstīšanas pievienojamas Līgumam un kļūst par Līguma neatņemamām sastāvdaļām.

**8.10.** Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajai personai bez otras Puses rakstiskas piekrišanas.

**8.11.** Līgums ir sastādīts uz \_\_ (\_\_\_) lap\_\_ ar 1.pielikumu uz \_\_ (\_\_\_) lap\_\_ un 2.pielikumu uz \_\_ (\_\_\_) lap\_\_ latviešu valodā elektroniska dokumenta veidā un parakstīts ar drošu elektronisko parakstu.

1. **Pušu rekvizīti un paraksti:**

|  |  |
| --- | --- |
| Pasūtītājs:  **Valsts ieņēmumu dienests**  Talejas iela 1, Rīga, LV-1978  NMR kods Nr. 90000069281  Tālr. 67122572  E-pasts: [vid@vid.gov.lv](mailto:vid@vid.gov.lv)  *Norēķinu rekvizīti:*  Valsts kase  Kods: TRELLV22  Konta Nr. LV26TREL2130056037000 | Izpildītājs:  **Nosaukums**  Adrese:  Vienotais reģ. Nr.  PVN maksātāja Nr.  Tālr.  E-pasts:  *Norēķinu rekvizīti:*  Kredītiestāde  Kods:  Konta Nr. |

|  |  |
| --- | --- |
| Ģenerāldirektor\_ | Amats, vārds, uzvārds |
|  |  |

Līguma Nr.FM VID 2024/186

1.Pielikums

Dokumenta datums ir tā

elektroniskās parakstīšanas datums

**Valsts ieņēmumu dienests** reģistrācijas Nr.90000069281, tā ģenerāldirektor\_ \_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs) no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_ reģistrācijas Nr.\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī Puses, bet atsevišķi – Puse, vienojas par šādām Pakalpojuma cenām:

*(Līguma pielikums tiks papildināts atbilstoši izvēlētā pretendenta iesniegtajam finanšu piedāvājumam)*

**Pušu paraksti:**

|  |  |
| --- | --- |
| Pasūtītājs:  Ģenerāldirektor\_ \_\_\_\_\_\_\_\_\_\_\_\_ | Izpildītājs:  Amats, vārds, uzvārds |

Līguma Nr.FM VID 2024/186

2.Pielikums

Dokumenta datums ir tā

elektroniskās parakstīšanas datums

PARAUGS

**Transportlīdzekļu nodošanas un pieņemšanas akts**

Daugavpilī 202\_.gada \_\_\_\_\_\_\_\_\_\_\_\_\_\_, plkst.\_\_\_\_

Valsts ieņēmumu dienesta \_\_ \_\_\_\_\_\_\_\_\_\_\_\_\_\_(amats, vārds, uzvārds) pamatojoties uz 202\_.gada\_\_\_\_\_ noslēgto līgumu Nr.FM VID 2024/186 nodod un \_\_\_\_\_\_\_\_\_\_\_\_\_\_\_\_\_\_ (komersanta nosaukums) – (amats, vārds, uzvārds) \_\_\_\_\_\_\_\_- pieņem:

|  |  |  |  |
| --- | --- | --- | --- |
| **Nr. p.k.** | Transportlīdzekļa nosaukums | Transportlīdzekļa apraksts\* | Daudzums |
|  |  |  |  |

\* *Transportlīdzekļa virsbūves stāvoklis (bojājumu raksturs, apjoms un izvietojums), odometra stāvoklis, salona, bagāžas un motora telpas stāvoklis un priekšmeti, kas tajos atrodas, tehniskais stāvoklis u.c.*

Šis akts ir sastādīts divos eksemplāros. Katra no pusēm saņem pa vienam eksemplāram.

Abiem eksemplāriem ir vienāds juridisks spēks.

Pušu paraksti, pieņemot un nododot mantu:

Nodeva: Pieņēma:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**Pušu paraksti:**

|  |  |
| --- | --- |
| Pasūtītājs:  Ģenerāldirektor\_ \_\_\_\_\_\_\_\_ | Izpildītājs:  Amats, vārds, uzvārds |